Luster Mekaniske Industri (LMI) ble etablert i 1981 og har spesialisert seg på prefabrikasjon av rørsystemer både til offshore og landbaserte anlegg. I samband med LMI sitt anlegg i Gaupne hadde også Subsea 7 Luster fabrikasjonsbase. Rørlengder på 600 meter ble sveiset til lengre lengder for bruk som ​olje- og gassledninger. Dette anlegget ble lagt ned i 2010, da Subsea 7 sin nye base på Vigra stod ferdig og overtok oppgavene til spolebasen i Gaupne. I 2013 ble Luster flyklubb etablert, og det er anlagt enkel flystripe med grus på den 600 meter lange strekken spolebasen tidligere brukte.